Η περιποίηση των νυχιών ενός ζώου συντροφιάς για πρώτη φορά μπορεί να είναι δύσκολη εμπειρία, τόσο για το ζώο όσο και για τον ιδιοκτήτη του. Να είστε βέβαιοι ότι η περιποίηση των νυχιών δεν χρειάζεται να είναι μια αγχωτική εμπειρία. Ξεκινώντας νωρίς και καθιστώντας τη διαδικασία περιποίησης μέρος της εκπαίδευσης του ζώου σας, το ζώο θα εξοικειωθεί με την εμπειρία καθώς μεγαλώνει. Αρχικά, εκπαιδεύστε το ζώο σας ώστε να αισθάνεται άνετα όταν κάποιος αγγίζει και χειρίζεται τα πόδια του πριν του παρουσιάσετε το περιστροφικό εργαλείο. Ένας τρόπος για να γίνει αυτό είναι να κάνετε μασάζ στα πόδια, στα πέλματα και στα δάκτυλα για λίγα λεπτά, τουλάχιστον μία φορά την ημέρα. Κατόπιν, δημιουργήστε μια θετική συσχέτιση με αυτήν την εμπειρία ανταμείβοντας το ζώο σας με το αγαπημένο του σνακ. Στη συνέχεια, βοηθήστε το ζώο σας να συνηθίσει σταδιακά στο περιστροφικό εργαλείο. Αφήστε το ζώο σας να μυρίσει το εργαλείο όταν δεν λειτουργεί. Κατόπιν, κρατώντας το εργαλείο στο χέρι σας, αφήστε το ζώο να ακούσει τον ήχο που κάνει το εργαλείο όταν λειτουργεί. Ιδανικά, βάλτε το κατοικίδιό σας να καθίσει ή να ξαπλώσει στο πλάι ενώ το εργαλείο βρίσκεται στο χέρι σας και λειτουργεί. Σταδιακά, δοκιμάστε να φέρετε τα νύχια των δακτύλων του ζώου σε επαφή με τον περιστρεφόμενο δίσκο λείανσης για λιγότερο από ένα δευτερόλεπτο. Μην τροχίσετε ακόμη τα νύχια· αφήστε απλώς το ζώο σας να εξοικειωθεί με το εργαλείο. Κατά τη διαδικασία εγκλιματισμού, συνεχίστε να παινεύετε το ζώο σας και να επιβραβεύετε την καλή συμπεριφορά με ένα σνακ. Αυτή η διαδικασία μπορεί να πάρει μία-δύο ημέρες ή εβδομάδες.